CELEX: 32015R1919
Language: et
Date: 2015-10-26 00:00:00
Title: Nõukogu määrus (EL) 2015/1919, 26. oktoober 2015, millega muudetakse määrust (EÜ) nr 314/2004, milles käsitletakse teatavaid piiravaid meetmeid Zimbabwe suhtes

27.10.2015   
            
            
               ET
            
            
               Euroopa Liidu Teataja
            
            
               L 281/1
            
         NÕUKOGU MÄÄRUS (EL) 2015/1919,
   26. oktoober 2015,
   millega muudetakse määrust (EÜ) nr 314/2004, milles käsitletakse teatavaid piiravaid meetmeid Zimbabwe suhtes
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 215,
   ning arvestades järgmist:
   
               (1)
            
            
               Nõukogu määrusega (EÜ) nr 314/2004 (1) rakendatakse mitmeid nõukogu otsuses 2011/101/ÜVJP (2) sätestatud meetmeid, sealhulgas külmutatakse teatavate füüsiliste ja juriidiliste isikute, üksuste ja asutuste rahalised vahendid ja majandusressursid.
            
         
               (2)
            
            
               Nõukogu võttis 26. oktoobril 2015 vastu otsuse (ÜVJP) 2015/1924, (3) millega jäetakse üks surnud isik otsuse 2011/101/ÜVJP I ja II lisast välja.
            
         
               (3)
            
            
               Kõnealune meede kuulub aluslepingu reguleerimisalasse ja seepärast on selle rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid seda meedet ühetaoliselt.
            
         
               (4)
            
            
               Komisjon võttis 26. oktoobril 2015. aastal vastu rakendusmääruse (EL) 2015/1921, (4) millega jäetakse üks surnud isik määruse (EÜ) nr 314/2004 III lisast välja.
            
         
               (5)
            
            
               Seepärast tuleks määruse (EÜ) nr 314/2004 IV lisa vastavalt muuta.
            
         
               (6)
            
            
               Lisaks on isikuandmete kaitse nõuete järgimiseks asjakohane lisada uus säte.
            
         
               (7)
            
            
               Käesolevas määruses sätestatud meetmete tõhususe tagamiseks peab käesolev määrus jõustuma järgmisel päeval pärast selle avaldamist,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrusesse (EÜ) nr 314/2004 lisatakse järgmine artikkel:
   
      „Artikkel 11a
      1.   III lisa sisaldab asjaomaste füüsiliste või juriidiliste isikute, üksuste või asutuste loetellu kandmise põhjuseid.
      2.   III lisa sisaldab asjaomaste füüsiliste või juriidiliste isikute, üksuste või asutuste tuvastamiseks vajalikku teavet, kui selline teave on kättesaadav. Füüsiliste isikute puhul võib selline teave sisaldada nime, sealhulgas varjunime, sünniaega ja -kohta, kodakondsust, passi ja isikutunnistuse numbrit, sugu, aadressi, kui see on teada, ning positsiooni või ametit. Juriidiliste isikute, üksuste või asutuste puhul võib selline teave sisaldada nimesid, registrisse kandmise kohta ja kuupäeva, registrinumbrit ja tegevuskohta.”
   
   Artikkel 2
   Määruse (EÜ) nr 314/2004 IV lisa muudetakse vastavalt käesoleva määruse lisale.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Luxembourg, 26. oktoober 2015
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  Nõukogu 19. veebruari 2004. aasta määrus (EÜ) nr 314/2004, milles käsitletakse teatavaid piiravaid meetmeid Zimbabwe suhtes (ELT L 55, 24.2.2004, lk 1).
   
      (2)  Nõukogu 15. veebruari 2011. aasta otsus 2011/101/ÜVJP Zimbabwe vastu suunatud piiravate meetmete kohta (ELT L 42, 16.2.2011, lk 6).
   
      (3)  Nõukogu 26. oktoobri 2015. aasta otsus (ÜVJP) 2015/1924, millega muudetakse otsust 2011/101/ÜVJP Zimbabwe vastu suunatud piiravate meetmete kohta (vt käesoleva Euroopa Liidu Teataja lk 10).
   
      (4)  Komisjoni 26. oktoobri 2015. aasta rakendusmäärus (EL) 2015/1921, millega muudetakse nõukogu määrust (EÜ) nr 314/2004, milles käsitletakse teatavaid piiravaid meetmeid Zimbabwe suhtes (vt käesoleva Euroopa Liidu Teataja lk 5).
   
      LISA
      Määruse (EÜ) nr 314/2004 IV lisast jäetakse pealkirja „I. Isikud” alt välja kanne järgmise füüsilise isiku kohta:
      I.   Isikud
      
                   
               
               
                  Nimi (ja võimalikud varjunimed)
               
            
                  44.
               
               
                  MIDZI, Amos Bernard (Mugenva)